Jannie fylti 35 ár hósdagin og skal hava triðja barnið. (Mynd Vagnur) Tá eg í seinastu viku var í neystinum hjá Kappróðrarfelagnum Knørri, hitti eg Jannie Dam Jacobsen. Sá, at hon var við barn, og eg kundi ikki lata vera við at siga:–Jannie, megnar tú ikki at halda teg burturi frá kappróðri. Hon smíltist og segði, at hon“ bert” hjálpti gentunum umborð á Jallinum. Tá eg í grein gitti um vinnarar á ólavsøku, skrivaði eg fyrst, at Firvaldur við gentum fór at vinna, men at Jallurin fór at gera okkum bilsin og kanska vinna. Men eg strikaði henda setning, tí nú hevði Firvaldur jú vunnið allar róðrarnar. Hví skuldi Jallurin knappliga vinna á ólavsøku? Jú, tí nú sat Jannie afturi í rong. Og hvør vann so á ólavsøku. Jallurin. Jannie er serliga og kann nakað serligt, tá talan er um kappróður. Les meira… Nú vóni eg, at manningin umborð á Erlu kongsdóttir næsta ár mannar 6-mannafarið Rádna. Klokkan er júst farin av átta hósmorgunin, og rógvarar liggja uttan iva eftir lokið róðrarár í songini eftir strevið róðrarár og vónandi góða ólavsøku. Róðrarárið gekk bara heilt væl við fáum undantøkum, har ikki gekk nóg væl at avgreiða róðrarnar. Tá eg hugsi um róðrarárið 2015, er serliga eitt mál, sum eg haldi er órættvíst og óvirðiligt, og sum feløgini og harvið Róðrarsambandið mugu fáa skil á og broyta longu frá næsta róðrarári. Allar fyrst eru tað kvinnuróðrarnir, sum mugu broytast, og hetta skal gerast í samstarvi við feløgini í tveimum royndarárum. Og hetta skal gerast soleiðis: Les meira… Skrúðgongan í ár var meira litføgur enn undanfarin ár. (Mynd Vagnur) Mánakvøldið hoyrdi eg útlending í útvarpinum, sum var komin til Føroya at halda ólavsøku. Tá viðkomandi hoyrdi um“ Pride” skrúðgonguna og tiltakið, helt hon, at til slíka skrúðgongu komu ikki nógv fólk, tí tað búgva jú so fá fólk í Føroyum. Men hon ætlaði sær tó at fara. Hon stúrsaði við at síggja túsundtals fólk taka undir við átakinum bæði í sjálvari skrúðgonguni og hoyra røðurnar niðri í býnum. Tá eg hoyrdi hesi orðini, kom eg at hugsa um, at átakið má vera heimsins størsta í mun til fólkatalið. Les meira… Sílið úr Havn og Frúgvin úr Miðvági dreingir púra javnir á fjarðastevnu. Onkur spyrj kanska, hvat í Harrans navni Vagnur vil við hesari yvirskriftini, sum fyri mangar lesarar ikki sigur teimum nakað sum helst. Jú, yvirskiftin boðar frá, at tann báturin, sum er framman fyri á ólavsøku í sínum róðri, er føroyrameistari. Òlavsøkuróðurin fyri hesar manningar er serligar, tí 5-mannafrið Frúgvin við dreingjum úr Miðvági og Sílið úr Havn hava ávikavist 38 og 37 stig. 8-mannaførini Argjabáturin og Heiðabáturin úr Runavík hava bæði 38 stig, og 10-mannaførini Drekin reyði av Argjum og Klaksvíkur hava ávikavist 39 og 38 stig. Stutt og greitt: Fremri báturin á ólavsøku vinnur føroyameistarheitið. Les meira… Orðið“ samkynd” er nógv umtalað orð um ólavsøkumundið, tí tá fyriskipar rørslan LGBT Føroyar mándadagin 27. juli fyri afturvendandi skrúðgongu úr Gundadali oman á Vaglið. Henda skrúðgonga fær ár um ár størri undirtøku, og seinasta ár fóru 2000 fólk fram við hjá okkum, og eini 5000 fólk komu saman í miðbýnum til tess at stuðla søk teirra samkyndu í Føroyum. Sjálvt um samkynd kunnu giftast í Danmark, øðrum Norðurlondum og eisini í USA, so gongur striltið hjá samkyndum í Føroyum at fáa somu rættindi. Vit minnast til orrustuna á sinni í sambandi við § 266 b, og tey samkyndu kunnu ikki enn giftast ella ganga saman í skrásett parlag í Føroyum. Eg havi hitt føroysku Tóru Dahl og kekkisku Moniku Dahl, sum búgva í Danmark. Tær hava júst vitjað í Føroyum og búðu hjá okkum í nakrar dagar. Róar Dalagaard rør við Havnarbátinum og er formaður í felagnum. (Mynd Vagnur) 25 ára gamali Róar Dalsgaard rør við Havnarbátinum og er eisini formaður í felagnum. Longu sum fimtan/sekstan ára gamal gjørdist hann bitin av kappróðri, men hann fekk ikki góða byrjan í felagnum, tí eingin sýndi áhuga fyri dreingjunum í 2007, tá teir mannaðu Drekan. Teir vórðu sleptir upp á fjall og máttu finna út av øllum sjálvir. Eg havi prátað við Róar um gongdina hjá Havnarbátinum í summar, og hvat fekk hann sum ungur at fara í nevndina, og at enda gerast formaður í felagnum. Les meira… Firvaldur 5-mannafar gentur hevur vunnið allar róðrarnar higartil summar, og tær eru føroyameistarar. Kappróður hevur djúpar røtur á Tvøroyri, og tað var jú á Trongisvágsfirði í 1870-árunum, at skipað varð fyri fyrsta skipaða kappróðrinum í Føroyum, har manningar fingu heiðursgávu. Vit“ eldru” minnast sum unglingar, tá 10-mannaførini Suðuroyingur og seinni Tvørabáturin settu dáma á føroyskan kappróður. Nú skriva vit 2015, og kappróðurin blómar á Tvøroyri sum ongantíð áður. 5-mannafarið Firvaldur gentur hevur vunnið sær FM-heitið, og 6-mannafarið Tvørabáturin liggur so væl fyri í FM-kappingin, at báturin skal antin fáa reytt kort ella renna á Molan á ólavsøku, skal ikki eydnast at vinna FM-heitið. Formaðurin í Froðbiar-sóknar Róðrarfelag eitur Tóki Hartmann Niclasen, og hann havi eg prátað við. Les meira… Sólbjørn Andreasen og Magnus Norðberg eru báðir fegnir um enn ein sigur. Í míni skriving um kappróður havi eg í telefonini havt mangt áhugavert prát við Magnus Norðberg, sum rør við Klaksvíkingi. Kendi danski rógvarin Stephan Mølvig kom í 2005 til Klaksvíkar, og hann fekk klaksvíkingar at broyta hugburð um kappróður. Tíggju ár seinni í 2015 sita nakrir av som monnum umborð á Klaksvíkingi, har venjingaruppleggið og taktikkurin er júst hin sami, sum fyri tíggju árum síðani. Eg havi prátað við Magnus Norðberg um at rógva, og hvat fær eldri menn aftur at byggja nýggjan Klaksvíking og at seta seg við árarnar. Men fyrst til orðini, sum Stephan Mølvig segði um føroyskan kappróður í 2005. Les meira… Mest sum eg ætlaði at finna út av, hvørjar kvinnur rógva við 5-mannafarinum Rituni, kom eg mikukvøldið fram á manningina og bátin úti á Argjum. Rituna eigur Norðdepils-Hvannsunds róðrarfelag, og tað eru kvinnur har norðurin, sum hava mannað bátin við kvinnum, Men summar kvinnur mugu tó koyra langt til venjingar. Manningin er serlig, tí upprunaliga høvdu tær mannað 6-mannafarið Sundabátin, men tær vóru tvungnar at rógva við 5-mannafari, tí eingin bátur var at rógva ímóti. Hetta hóvar ikki kvinnunum, og umborð á Rituni eru tær bersøgnar og siga:–Bólkurin 5-mannafør kvinnur skuldi verið strikaður, og kvinnur skulu heldur bara róð við 6-mannafari. Eg havi prátað við Annu, sum áður hevur róð við fleiri bátum á Argjum. Les meira… Óla Hendrik av Fløtum er formaður í Argja róðrarfelag, og hann rør við Drekanum reyða. (Mynd Vagnur) Óla Hendrik av Fløtum hevur nógv um oyrini, tí hann er bæði formaður í Argja róðrarfelag og situr á toftubekki umborð á Drekanum reyða. Í nógv ár havi eg hildið, at Argja róðrarfelag er best skipaða kappróðrarfelag í landinum. Altíð eydnast teimum væl at manna bátarnar, og felagið hevur í nógv ár havt flest manningar í FM-kappingini. Uttan eldsálir ber ikki til, og uttan væl skipaða venjing millum tey ungu, ber heldur ikki til. Tað sýnist, sum rógvarar trívast heilt væl á Argjum. Eg havi tosað við formannin um felagið, og hvussu teir umborð á Drekanum reyða eru nøgdir við róðrarárið higartil. Les meira…